Foto’s: Toeris deur leeu gebyt in Jhb-parkBrendan Smith en ‘n vriendin. Foto: Facebook Scott Simpson, woordvoerder van die Leeupark, het aan Maroela Media gesê Brendan Smith en ’n vriend van Pretoria het Woensdag deur die leeukamp in die park gery. Smith het aan die passasierskant gesit en sy venster was oop. Volgens Simpson het hulle in ŉ stadium stilgehou om ’n foto te neem. Smith het in die vriend se rigting gekyk en nie een van die twee het glo die leeu langs die motor opgemerk nie. Volgens Simpson het die leeu sy kop by die venster ingedruk en Simpson aan die bobeen gebyt. Die vriend het onmiddellik na die park se kantore gejaag waarna Smith na die Life Fourways-hospitaal gehaas is. Hy het behandeling ontvang en is Saterdag ontslaan. Volgens Simpson word besoekers aan die park gewaarsku om hul vensters toe te hou wanneer hulle deur die leeukamp ry. Smith het intussen op Facebook gesê die voorval het plaasgevind minder as 36 uur nadat hy in Suid-Afrika aangekom het. Volgens Smith “kon en moes dit baie erger gewees het”. Hy het egter ook geskerts dat die meisies van sy littekens sal hou. Smith het ook foto’s van sy wonde op Facebook gedeel. Waarskuwing: Die onderstaande foto’s kan sensitiewe lesers ontstel.